Վասիլի Տրոպինին

**Վասիլի Անդրեևիչ Տրոպինին** (, ), ռուս նկարիչ։ Մինչև 1823 թ.-ը եղել է ճորտ։ Մոտ 1798 թ.-ից սովորել է Պետերբուրգի Գեղարվեստի ակադեմիայում՝ Ս․ Ս․ Շչուկինի մոտ։ Մինչև 1821 թ.-ը ապրել է Ուկրաինայում և Մոսկվայում, ապա՝ հաստատվել Մոսկվայում։

Ստեղծագործության ծաղկման շրջանում (1820 - 1830-ական թթ․ կեսեր) կերպարները կերտել է դիտարկված բնութագրումներով, լիահունչ գույներով, ծավալներն օժտել քանդակային հստակությամբ (Պ․ Ա․ Բուլախովի, 1823 թ., Ա․ Ս․ Պուշկինի, 1827 թ., դիմանկարները, Ա․ Ս․ Պուշկինի համամիութենական թանգարան, ք․ Պուշկին, Լենինգրադի մարզ)։

1830 - 1840-ական թթ․ դիմանկարներում գերակշռում են ժանրային գծերը, բարդ կոմպոզիցիան, մանրամասերը, որոնք Տրոպինինին հնարավորություն են տվել ստեղծելու ժամանակակիցների տիպական, սուր բնութագրական կերպարներ (Վ․ Ա․ Զուբովայի դիմանկարը, 1834 թ.)։

Տրոպինինը կատարել է ուկրաինական գյուղացիների բնութագրական էտյուդ-դիմանկարների շարք, ստեղծել հաճախ իդեալականացված ու սենտիմենտալ, բայց անկեղծությամբ գերող, հասարակ մարդկանց ժանրային, կիսով չափ դիմանկարային պատկերի տիպը («Ժանյակագործուհի», 1823 թ., հիշատակված բոլոր գործերը, բացի Ա․ Մ․ Պուշկինի դիմանկարից, գտնվում են Տրետյակովյան պատկերասրահում, Մոսկվա)։

Տրոպինինի ստեղծագործությունը կարևոր նշանակություն է ունեցել XIX դ․ ռուսական դեմոկրատական արվեստի զարգացման ասպարեզում։ 1969 թ.-ին Մոսկվայում բացվել է Տրոպինինի և նրա ժամանակակից մոսկովյան նկարիչների թանգարան։

Տրոպինինի նկարներից «Եղունգները կարող կինը» (1847 թ.) պահվում է Հայաստանի ազգային պատկերասրահում։

## Պատկերասրահ

Image:AleksandrPushkin.jpg|Ա.Ս. Պուշկինի դիմանկարը, 1827
Image:Tropinin_pt_arseniya_syna.jpg|Նկարչի զավակի՝ Արսենիյ Տրոպինինի դիմանկարը. շուրջ 1818  
Image:Vasily Tropinin 41.jpg| Կնոջ՝ Աննայի դիմանկարը, 1809 
Image:Tropinin lacemaker.jpg|Ժանեկագործուհի, 1823 
 (Տրետյակովյան պատկերասրահ, Մոսկվա)
Image:Tropinin ZolotoshveykaGTG.jpg| Ոսկեկարի դերձակուհի, 1826 
File:V. Tropinin. Nail cutting woman.jpg|Կնոջ դիմանկար (Հայաստանի ազգային պատկերասրահ)
File:Tropinin Girl with roses .jpg|Պարմանուհին վարդերով (Девушка с розами, 1850)
File:Topinin Yamschik.jpg|Յամշչիկ (Ямщик, опирающийся на кнутовище, 1820-ական թթ.) 
File:Vasily Tropinin 20.jpg| Պյոտր Բուլախովի դիմանկարը (Портрет Петра Булахова, 1823), Տրետյակովյան պատկերասրահ 
Image:Karamzin by Tropinin (1818, Tretyakov gallery).jpg| Նիկոլայ Կարամզինի դիմանկարը (Портрет Николая Карамзина, 1818)
Image:Karmelyuk.JPG|Ուստիմ Կարմելյուկ (Устим Кармелюк, 1820-ական թթ.) 
Image:Tropinin PtRavichaGTG.jpg| Կստանտին Ռավիչ (Константин Георгиевич Равич, 1823) 
Image:Nikolay Iv Behr in1842 (Рязань).jpg| Նիկոլայ Իվանովիչ Բեռի դիմանկարը (Портрет Николая Ивановича Бера, 1842)
Image:Тропинин Василий Андреевич. Портрет Николая Ивановича и Надежды Михайловны Бер. 1850.jpg|Նիկոլայ Իվանովիչ և Նադեժդա Միխայլովնա Բերերի դիմանկարը (Портрет Николая Ивановича и Надежды Михайловны Бер, 1850)
Image:Tropinin karatygin.JPG| Վասիլի Կարատիգինի դիմանկարը (Портрет Василия Каратыгина, 1842) 
Image:Тропинин Мальчик-с-топориком 1810.jpg| Мальчик с топориком, 1810 
Image:Vasily Tropinin Ukrán férfi 1920.jpg| Ուկրաինացի մուժիկ (Украинский мужик, 1820) 
Image:Vasily Troponin F. Samarin in the Hunting Dress 1846.JPG| Որսորդական զգեստով Յուրի Սամարինի դիմանկարը (Портрет Ю.Ф.Самарина в охотничьем костюме, 1846) 
Image:Тропинин Мальчик-с-жалейкой 1810.jpg| Տղա ժալեյկայի հետ (Мальчик с жалейкой, 1810) 
File:Vasily Tropinin 79.jpg| Девушка с Подолья, 1821



## Ծանոթագրություններ

Կատեգորիա:Ռուս նկարիչներ
Կատեգորիա:Վագանկովյան գերեզմանատանը թաղվածներ
Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ
Կատեգորիա:Ռուս դիմանկարիչներ
Կատեգորիա:19-րդ դարի ռուս նկարիչներ